
Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS

Szám: 9114-../2014
Előterjesztést készítette: Tóth Krisztina jegyző
Előterjesztés elkészítésének időpontja: 2014. december 10.
Előterjesztést véleményezi: PVB, HSZB
Döntés módja: nyílt szavazás, egyszerű szótöbbség

Mellékletek: Beadvány
E L Ő T E R J E S Z T É S

Sülysáp Város Önkormányzata Képviselő-testületének

2014. december 18-án tartandó munkaterv szerinti ülésére

13. napirendhez

Tárgy: „Adventi gyertya gyújtó rekordkísérlet” c. rendezvény támogatása
Tisztelt Képviselő-testület!

Hostyinszki Ákos képviselő úr kérelemmel fordult a Képviselő-testülethez, melyben a 2014. december 20-ára meghirdetett „Adventi gyertya gyújtó rekordkísérlet” c. rendezvény támogatását kérte.

A program megvalósításában civil szervezetek, cégek és magánszemélyek vesznek részt: a szóróanyag elkészítését és nyomdai munkáit a Hos-Ép Kft. finanszírozza, a meleg teát, forralt bort, műanyag poharat és gázpalackot a Puskás Sport Klub Kft. biztosítja, az ünnepi adventi koszorút a Virág-Ház-Építő, a gyertyákat pedig a Mamut vasbolt ajánlotta fel, a mobil színpadot és az erősítést a WAMKK bocsátja rendelkezésre.

A képviselő úr kérése az, hogy a rekordkísérlet nyilvántartásba vételének regisztrációs díját, ami 56.490 Ft+áfa, Sülysáp Város Önkormányzata vállalja, tekintettel arra, hogy a várható rekord Sülysáp vonatkozásában kerül jegyzésre.

A rendezvény létrejöttének körülményeit és részletes leírását a mellékelt kérelem tartalmazza. 

Kérem az előterjesztés szíves megtárgyalását, és döntésük meghozatalát.
…/2014. (XII. 18.) ÖKT határozati javaslat
Sülysáp Város Önkormányzatának Képviselő-testülete az „Adventi gyertya gyújtó rekordkísérlet” c. rendezvény 56.490 Ft+áfa összegű regisztrációs díjának finanszírozását 
A) Sülysáp Város Önkormányzata költségvetésének tartalék kerete terhére biztosítja.

B) nem vállalja.

Határidő: azonnal

Felelős: polgármester

Sülysáp, 2014. december 10.


Horinka László s.k.

